**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2024 M. VASARIO 8 D. SPRENDIMO NR. T1-49 „DĖL PLUNGĖS RAJONO SAVIVALDYBĖS 2024 METŲ BIUDŽETO PATVIRTINIMO“ IR JĮ KEITUSIŲ SPRENDIMŲ PAKEITIMO**

2024 m. liepos 25 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 punktu, Plungės rajono savivaldybės taryba nusprendžia:

Pakeisti Plungės rajono savivaldybės tarybos 2024 m. vasario 8 d. sprendimo Nr. T1-49 „Dėl Plungės rajono savivaldybės 2024 metų biudžeto patvirtinimo“ (kartu su 2024 m. kovo 28 d. sprendimu Nr. T1-90, 2024 m. balandžio 25 d. sprendimu Nr. T1-114, 2024 m. gegužės 30 d. sprendimu Nr. T1-149 ir 2024 m. birželio 27 d. sprendimu Nr. T1-165) priedus:

1. Padidinti Plungės rajono savivaldybės biudžeto pajamas 956,832 tūkst. eurų ir sprendimo 1.1 papunktyje vietoje skaičiaus „67 889,033“ įrašyti skaičių „68 845,865“ ir šį papunktį išdėstyti taip:

„1.1. Plungės rajono savivaldybės 2024 metų biudžeto pajamas – 68 845,865 tūkst. eurų ir 2023 metais nepanaudotų biudžeto lėšų likutį – 4 402,700 tūkst. eurų (1 priedas).“

2. Sprendimo 1.2 papunktyje vietoje skaičiaus „2 172,100“ įrašyti skaičių „2 175,800“ ir šį papunktį išdėstyti taip:

„1.2. Biudžetinių įstaigų pajamų už prekes, teikiamas paslaugas ir turto nuomą įmokas į Savivaldybės biudžetą – 2 175,800 tūkst. eurų (2 priedas);“

3. Padidinti Plungės rajono savivaldybės biudžeto asignavimus 956,832 tūkst. eurų ir sprendimo 1.4 papunktyje vietoje skaičiaus „74 285,633“ įrašyti skaičių „75 242,465“ ir šį papunktį išdėstyti taip:

„1.4. Plungės rajono savivaldybės 2024 metų biudžeto asignavimus – 75 242,465 tūkst. eurų ir 1 721,700 tūkst. eurų – paskoloms grąžinti; iš jų:“

4. Sprendimo 1.4.1 papunktyje vietoje skaičiaus „37 987,500“ įrašyti skaičių „38 408,900“ ir šį papunktį išdėstyti taip:

„1.4.1. 38 408,900 tūkst. eurų – savarankiškosioms savivaldybės funkcijoms vykdyti ir 1 721,700 tūkst. eurų – paskoloms grąžinti (3 priedas).“

5. Pakeisti sprendimo 1.4.3 papunkčiu patvirtintą specialiosios tikslinės dotacijos ugdymo reikmėms paskirstymą ( 5 priedas).

6. Sprendimo 1.4.4 papunktyje vietoje skaičiaus „9 012,484“ įrašyti skaičių „9 544,216“ ir šį papunktį išdėstyti taip:

„1.4.4. 9 544,216 tūkst. eurų – kitoms dotacijoms (6 priedas).“

7. Sprendimo 1.4.5 papunktyje vietoje skaičiaus „2 172,100“ įrašyti skaičių „2 175,800“ ir šį papunktį išdėstyti taip:

„1.4.5. 2 175,800 tūkst. eurų – biudžetinių įstaigų už prekes, teikiamas paslaugas ir turto nuomą (7 priedas).“

8. Pakeisti sprendimo 1.5 papunkčiu patvirtintą Plungės rajono savivaldybės 2024 metų biudžeto asignavimų paskirstymą pagal 2024–2026 metų strateginio veiklos plano programas (9 priedas).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Finansų ir biudžeto skyriaus vedėjo pavaduotoja Margarita Tamošauskienė

Teisės, personalo ir civilinės metrikacijos skyriaus patarėja Donata Norvaišienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Finansų ir biudžeto skyriaus vyr. specialistė Jovita Griguolienė

**\**

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2024 M. VASARIO 8 D. SPRENDIMO NR. T1-49 „DĖL PLUNGĖS RAJONO SAVIVALDYBĖS 2024 METŲ BIUDŽETO PATVIRTINIMO“ IR JĮ KEITUSIŲ SPRENDIMŲ PAKEITIMO“**

2024 m. liepos 10 d.

Plungė

**1. Parengto sprendimo projekto tikslai, uždaviniai.**

2024 metų Plungės rajono savivaldybės biudžeto pakeitimo sprendimo projektas parengtas siekiant patikslinti 2024 m. biudžete patvirtintus asignavimus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujamasi Lietuvos Respublikos vietos savivaldos įstatymo 16 straipsnio 2 dalies 12 punktu, Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymu ir patvirtintu Plungės rajono savivaldybės 2024 metų biudžetu.

**3. Kodėl būtina priimti sprendimą, kokių pozityvių rezultatų laukiama.**

Teisės aktais Plungės rajono savivaldybei skiriamos tikslinės lėšos. Taip pat gauti įstaigų bei Savivaldybės administracijos skyrių prašymai, kurių pagrindu keičiama asignavimų paskirtis. Bus įteisinta teisinga biudžeto lėšų naudojimo ir vykdymo apskaita.

**4. Lėšų poreikis ir finansavimo šaltiniai.**

Teikiama asignavimų valdytojų prašymuose.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Sprendimas parengtas vadovaujantis įstaigų pateiktais skaičiavimais, suderintais su Savivaldybės administracijos specialistais ir Savivaldybės meru.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Neteikiamas, nes sprendimo projekto prieduose tikslinamos (didinamos arba mažinamos) ankstesniame biudžeto keitimo sprendime nurodytos sumos, o sprendžiamojoje dalyje nurodoma, koks skaičius vietoje kokio skaičiaus įrašomas ir išdėstoma tam tikro punkto nauja redakcija.

**7. Sprendimo projekto antikorupcinis vertinimas.**

Korupcijos pasireiškimo tikimybės, priėmus šį sprendimą, nėra, vertinimas nėra reikalingas.

**8. Nurodyti, kieno iniciatyva sprendimo projektas yra parengtas.**

Finansų ir biudžeto skyriaus ir Savivaldybės biudžeto asignavimų valdytojų iniciatyva, DVS „Kontora“ registruotais prašymais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Apie biudžeto pakeitimus Finansų ir biudžeto skyrius asignavimų valdytojus informuoja per DVS „Kontora“.

**11. Kita svarbi informacija.**

SPRENDIMO PROJEKTO:

1 PRIEDAS

Pajamos didinamos 956,832 tūkst. eurų, iš jų:

421,4 tūkst. eurų didinama dėl gautų viršplaninių pajamų (pagal pajamų rūšis):

- 191,4 tūkst. eurų gyventojų pajamų mokestis;

- 90,0 tūkst. eurų nekilnojamojo turto mokestis;

- 13,0 tūkst. eurų palūkanos;

- 83,0 tūkst. eurų ilgalaikio materialiojo turto realizavimo pajamos;

- 44,0 tūkst. eurų kitos neišvardytos pajamos;

303,5 tūkst. eurų – Europos Sąjungos, kitos tarptautinės finansinės paramos lėšos: 300,0 tūkst. eurų projektui „Tūkstantmečio mokyklos“, 3,5 tūkst. eurų projektui „Ugdymo priemonės mokykloms“;

8,266 tūkst. eurų – pagal pateiktą išlaidų kompensavimo paraišką ATP-AM-NPT02-0016 Aplinkos projektų valdymo agentūra numato kompensuoti Savivaldybei išlaidas naudotų padangų, kurių turėtojo nustatyti neįmanoma arba kuris neegzistuoja, tvarkymui;

10,748 tūkst. eurų – Lietuvos Respublikos švietimo, mokslo ir sporto ministro 2024 m. kovo 30 d. įsakymu Nr. V-459 Savivaldybei skirta dotacija valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimui ir atnaujinimui;

12,0 tūkst. eurų – Jaunimo reikalų agentūros direktoriaus 2024 m. birželio 25 d. įsakymu Nr. 2V-(1,4E) skiriamos lėšos jaunimo užimtumo vasarą ir integracijos į darbo rinką projektui;

197,218 tūkst. eurų – Lietuvos Respublikos ekonomikos ir inovacijų ministro 2024 m. liepos 12 d. įsakymu Nr. 4-389 skiriamas finansavimas Plungės r. savivaldybės administracijos pateiktam projektui "Margirio gatvės atkarpos, esančios Plungės mieste, paprastojo remonto darbai, kuriant investicijoms palankią aplinką";

3,7 tūkst. eurų didinamos pajamos įmokų už prekes ir paslaugas, nes Plungės rajono Žlibinų kultūros centras gavo daugiau pajamų nei planavo.

3 PRIEDAS

Asignavimai savarankiškosioms savivaldybės funkcijoms vykdyti didinami 421,4 tūkst. eurų.

Įvertinus Savivaldybės biudžeto asignavimų valdytojų prašymus, paskirstyta dalis viršplaninių pajamų ir perskirstytos kai kurioms priemonėms sumažintos išlaidos. Asignavimai skiriami įstaigų veiklai užtikrinti, įvairiems remonto darbams, projektams vykdyti, nurodyti 1 lentelėje.

5 PRIEDAS

Specialiosios tikslinės dotacijos, skiriamos ugdymo reikmėms finansuoti, lėšos perskirstomos švietimo įstaigoms.

6 PRIEDAS

Gautos tikslinės dotacijos skiriamos pagal tikslinę paskirtį.

7 PRIEDAS

Žlibinų kultūros centras, gavęs daugiau pajamų, skiria jas savo veiklai finansuoti.

Visi lėšų pasikeitimai (didėjimai ir mažėjimai), nurodyti 9 priede, išdėstyti pagal 2024–2026 metų strateginio veiklos plano programas.

Rengėja

Finansų ir biudžeto skyriaus vyr. specialistė Jovita Griguolienė