**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PROJEKTO „MARGIRIO GATVĖS ATKARPOS, ESANČIOS PLUNGĖS MIESTE, PAPRASTOJO REMONTO DARBAI, KURIANT INVESTICIJOMS PALANKIĄ APLINKĄ“ ĮGYVENDINIMUI**

2024 m. liepos 25 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Investicinio žemės sklypo, iki kurio ribos ir (ar) kurio ribose įrengiama ir (ar) sutvarkoma infrastruktūra, kriterijų ir infrastruktūros iki investicinio žemės sklypo ribos ir (ar) jo ribose įrengimo ir (ar) sutvarkymo ir (ar) investicinio žemės sklypo vystymo valstybės (savivaldybės) lėšomis tvarkos aprašu, patvirtintu Lietuvos Respublikos ekonomikos ir inovacijų ministro 2024 m. balandžio 22 d. įsakymu Nr. 4-214, Plungės rajono savivaldybės taryba n u s p r e n d ž i a:

1. Pritarti Plungės rajono savivaldybės administracijos projekto „Margirio gatvės atkarpos, esančios Plungės mieste, paprastojo remonto darbai, kuriant investicijoms palankią aplinką“ (toliau – Projektas) įgyvendinimui.

2. Įsipareigoti padengti tinkamas ir netinkamas finansuoti, tačiau Projektui įgyvendinti būtinas išlaidas, kurių nepadengia Projekto finansavimas.

3. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją, pasirašyti visus Projekto įgyvendinimu susijusius dokumentus. Įgaliojimas galioja iki Projekto ataskaitinio laikotarpio pabaigos.

Savivaldybės meras

SUDERINTA:

Savivaldybės meras Audrius Klišonis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė l. e. Strateginio planavimo ir investicijų skyriaus vedėjo pavaduotojo pareigas Ingrida Stanienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PRITARIMO PROJEKTO „MARGIRIO GATVĖS ATKARPOS, ESANČIOS PLUNGĖS MIESTE, PAPRASTOJO REMONTO DARBAI, KURIANT INVESTICIJOMS PALANKIĄ APLINKĄ“ ĮGYVENDINIMUI“**

2024 m. liepos 22 d.

Plungė

1. **Parengto sprendimo projekto tikslai, uždaviniai.** Pritarti Plungės rajono savivaldybės administracijos projekto „Margirio gatvės atkarpos, esančios Plungės mieste, paprastojo remonto darbai, kuriant investicijoms palankią aplinką“ (toliau – Projektas) įgyvendinimui pagal Investicinio žemės sklypo, iki kurio ribos ir (ar) kurio ribose įrengiama ir (ar) sutvarkoma infrastruktūra, kriterijų ir infrastruktūros iki investicinio žemės sklypo ribos ir (ar) jo ribose įrengimo ir (ar) sutvarkymo ir (ar) investicinio žemės sklypo vystymo valstybės (savivaldybės) lėšomis tvarkos aprašą (toliau – Aprašas) bei įsipareigoti padengti tinkamas ir netinkamas finansuoti, tačiau Projektui įgyvendinti būtinas išlaidas, kurių nepadengia Projekto finansavimas.
2. **Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Sprendimo projektu nebus keičiamas įstatymo nuostatomis įtvirtintas teisinis reguliavimas.
3. **Kodėl būtina priimti sprendimą, kokių pozityvių rezultatų laukiama.**

Patvirtinus Savivaldybės tarybos sprendimą, bus gautas pritarimas įgyvendinti Projektą, bus sutvarkyta Margirio g.

1. **Lėšų poreikis ir finansavimo šaltiniai.**

Savivaldybės prisidėjimas nenumatomas, išskyrus galimas atsirasti papildomos tinkamas ir netinkamas finansuoti, tačiau Projektui įgyvendinti būtinos išlaidos, kurių nepadengia Projekto finansavimas.

1. **Pateikti kitus sprendimui priimti reikalingus pagrindimus, skaičiavimus ar paaiškinimus.**

Projekto bendra vertė – 197 217,18 eurų.

Plungės rajono savivaldybės administracija šiais metais VšĮ „Investuok Lietuvoje“ pateikė Projekto paraišką dėl infrastruktūros iki investuotojui suteikto sklypo ribų įrengimo ir (ar) sutvarkymo veikloms vykdymo valstybės (savivaldybės) lėšomis.

Lietuvos Respublikos ekonomikos ir inovacijų ministro 2024 m. liepos 12 d. įsakymo Nr. 4-389 priedo 8 punktu Projektui skirtas nustatyto dydžio finansavimas – 197 217,18 eurų, kuriuo bus padengtos infrastruktūros įrengimo ir (ar) sutvarkymo ir (ar) investicinio žemės sklypo vystymo išlaidos Plungės mieste.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės, priėmus šį sprendimą, nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.** Savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo**  **rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Investicinio patrauklumo padidėjimas, auganti ekonomika* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Saugesnė gyvenamoji ir darbo aplinka* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Atsakingas požiūris į aplinką ir klimato kaitą. Geresnis pramonės įmonės pasiekiamumas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Sudarytos sąlygos pramonės įstaigų plėtrai, naujų darbuotojų įdarbinimui* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

L. e. Strateginio planavimo ir investicijų skyriaus

vedėjo pavaduotojo pareigas Ingrida Stanienė